CELEX: 32019D1251
Language: lt
Date: 1563148800000
Title: 2019 m. liepos 15 d. Tarybos sprendimas (ES) 2019/1251 dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo galiojimo pratęsimo

23.7.2019   
               
               
                  LT
               
               
                  Europos Sąjungos oficialusis leidinys
               
               
                  L 195/18
               
            
         TARYBOS SPRENDIMAS (ES) 2019/1251
         2019 m. liepos 15 d.
         dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo galiojimo pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     1992 m. Tarptautinis cukraus susitarimas (1) (toliau – Susitarimas) buvo sudarytas Tarybos sprendimu 92/580/EEB (2) ir įsigaliojo 1993 m. sausio 1 d. Susitarimas buvo sudarytas trejų metų laikotarpiui iki 1995 m. gruodžio 31 d. ir nuo tada reguliariai pratęsiamas tolesniems dvejų metų laikotarpiams. Paskutinį kartą Susitarimas buvo pratęstas 2017 m. gruodžio mėn. Tarptautinės cukraus tarybos sprendimu ir išliks galiojančiu iki 2019 m. gruodžio 31 d.;
                  
               
                     (2)
                  
                  
                     pagal Susitarimo 45 straipsnio 2 dalį Tarptautinė cukraus taryba kiekvieną kartą gali pratęsti Susitarimo galiojimą ne ilgesniam kaip dvejų metų laikotarpiui;
                  
               
                     (3)
                  
                  
                     55-oje Tarptautinės cukraus tarybos sesijoje, vyksiančioje 2019 m. liepos 19 d., turi būti priimamas sprendimas dėl Susitarimo galiojimo pratęsimo iki 2021 m. gruodžio 31 d.;
                  
               
                     (4)
                  
                  
                     prieš priimdama savo sprendimą pratęsti Susitarimo galiojimą, Tarptautinė cukraus taryba 55-oje sesijoje taip pat balsuos dėl Sąjungos pateikto pasiūlymo iš dalies pakeisti Susitarimo nuostatas, susijusias su finansiniu įnašu, skirtu Tarptautinei cukraus organizacijai. Tas pasiūlymas yra Komisijos derybų, vestų remiantis Tarybos, būtent Tarybos sprendimu (ES) 2017/2242 (3), suteiktais įgaliojimais, rezultatas;
                  
               
                     (5)
                  
                  
                     galimas pasiūlymo iš dalies pakeisti Susitarimą atmetimas prieštarautų Sąjungos tikslams modernizuoti Susitarimą ir todėl sukeltų abejonių dėl Susitarimo galiojimo pratęsimo naudos;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Tarptautinėje cukraus taryboje dėl Susitarimo galiojimo pratęsimo. Sąjunga suinteresuota Susitarimo pratęsimu, jei taip pat būtų susitarta dėl Susitarimo dalinių pakeitimų,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinėje cukraus taryboje, yra balsuoti už 1992 m. Tarptautinio cukraus susitarimo galiojimo pratęsimą tolesniam laikotarpiui iki dvejų metų iki 2021 m. gruodžio 31 d.
            Tačiau tuo atveju, jei Tarptautinė cukraus taryba per pirmą balsavimą nepritartų Sąjungos pasiūlymui iš dalies pakeisti Susitarimo nuostatas, susijusias su finansiniu įnašu, skirtu Tarptautinei cukraus organizacijai, Komisija turėtų neleisti priimti sprendimo dėl 1992 m. Tarptautinio cukraus susitarimo galiojimo pratęsimo bendru sutarimu ir susilaikyti nuo bet kokio vėlesnio balsavimo tuo klausimu.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. liepos 15 d.
            
               
                  Tarybos vardu
               
               
                  Pirmininkas
               
               J. LEPPÄ
            
         
         
            (1)  OL L 379, 1992 12 23, p. 16.
         
         
            (2)  1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).
         
            (3)  2017 m. lapkričio 30 d. Tarybos sprendimas (ES) 2017/2242, kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų (OL L 322, 2017 12 7, p. 29).